ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการสำรวจสินค้าขาเข้าชำรุดพ.ศ. ๒๕๖๐[๑] โดยที่เห็นเป็นการสมควรให้มีการปรับปรุงระเบียบเกี่ยวกับการสำรวจสินค้าขาเข้าชำรุดให้เหมาะสมกับปัจจุบันอาศัยอำนาจตามความในมาตรา ๙ (๓) และ (๔) มาตรา ๒๔ มาตรา ๒๙ วรรคแรก (๑)และวรรคสอง แห่งพระราชบัญญัติการท่าเรือแห่งประเทศไทย พ.ศ. ๒๔๙๔ ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้ดำเนินการดังนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการสำรวจสินค้าขาเข้าชำรุด พ.ศ. ๒๕๖๐ข้อ๒ ให้ใช้ระเบียบนี้ตั้งแต่วันที่ ๑กรกฎาคม ๒๕๖๐ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ระเบียบการท่าเรือแห่งประเทศไทยว่าด้วยการสำรวจสินค้าขาเข้าชำรุด พ.ศ.๒๕๕๗๓.๒ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ๔ ในระเบียบนี้พนักงาน หมายความว่าพนักงานการท่าเรือแห่งประเทศไทยสินค้า หมายความว่า สัตว์ พืชหรือสิ่งของทุกชนิดที่แลกเปลี่ยน ซื้อ ขาย ให้ หรือถือกรรมสิทธิ์ได้ตามกฎหมาย และให้หมายรวมถึงของใช้ส่วนตัวของบุคคลหรือนิติบุคคลที่นำเข้ามาด้วยสินค้าชำรุด หมายความว่าสินค้าซึ่งโดยสภาพของตัวสินค้าเอง หรือหีบห่อ แตก ชำรุดเสียหาย บุบสลาย ฉีก ขาด คดงอ เปรอะเปื้อน เป็นสนิม หรือผิดจากสภาพปกติหัวหน้าแผนก หมายความว่า หัวหน้าแผนกโรงพักสินค้าหรือหัวหน้าแผนกคลังสินค้า หรือผู้ที่ได้รับมอบหมายผู้เกี่ยวข้อง หมายความว่าผู้ประกอบการรับจ้างเปิดตู้สินค้า หรือพนักงานบริษัทตัวแทนเรือหรือเจ้าของสินค้าหรือตัวแทนเจ้าของสินค้า หรือผู้ที่ได้รับมอบหมายหรือผู้ที่ได้รับอนุญาตจากการท่าเรือแห่งประเทศไทยหมวด ๑กรณีที่มีสินค้าชำรุดซึ่งขนถ่ายจากเรือหรือขนถ่ายจากตู้สินค้าแล้วนำเข้าเก็บในโรงพักสินค้าหรือคลังสินค้า ข้อ๕ ให้หัวหน้าแผนกที่เกี่ยวข้องกับสินค้าชำรุดจัดพนักงานผู้ทำหน้าที่สำรวจสินค้าหรือพนักงานผู้ทำหน้าที่จัดเรียง อย่างน้อยจำนวน๑ คน ปฏิบัติหน้าที่ที่ห้องเก็บสินค้าชำรุดตลอดเวลาที่เปิดโรงพักสินค้าหรือคลังสินค้าข้อ๖ ให้พนักงานผู้ทำหน้าที่จดรายการสินค้าของโรงพักสินค้าหรือคลังสินค้าและพนักงานผู้ทำหน้าที่จดรายการสินค้าของบริษัทตัวแทนเรือหรือผู้เกี่ยวข้องบันทึกหรือหมายเหตุสินค้าชำรุดลงในใบจดรายการสินค้าที่ขนถ่ายจากเรือหรือที่ขนถ่ายจากตู้สินค้าหรือบันทึกข้อมูลสินค้าชำรุดเข้าสู่ระบบคอมพิวเตอร์โดยใช้อุปกรณ์อิเล็กทรอนิกส์และทำการบันทึกภาพสินค้าที่เกิดการชำรุดนั้นจากหน้าระวางขนถ่ายสินค้าจากเรือหรือหน้าตู้สินค้าเพื่อเก็บไว้เป็นหลักฐานให้หัวหน้าแผนกและผู้เกี่ยวข้องคัดแยกสินค้าชำรุดออกจากสินค้าดี แล้วควบคุมส่งไปเก็บที่ห้องเก็บสินค้าชำรุดยกเว้นสินค้าชำรุดที่ไม่สามารถหรือไม่สะดวกที่จะส่งไปที่ห้องเก็บสินค้าชำรุดให้จัดเก็บแยกไว้เป็นการเฉพาะในพื้นที่ที่จัดเก็บสินค้าพร้อมทั้งแจ้งพนักงานผู้ทำหน้าที่สำรวจสินค้าให้ทราบถึงตำบลที่อยู่ของสินค้าชำรุดที่จัดเก็บไว้ข้อ๗ เมื่อพนักงานผู้ทำหน้าที่สำรวจสินค้าได้รับสินค้าชำรุดแล้วให้ทำบัญชีไว้เป็นหลักฐานและรีบแจ้งเจ้าหน้าที่ศุลกากรและพนักงานบริษัทตัวแทนเรือที่ได้รับมอบอำนาจมาทำการสำรวจโดยทันที ทั้งนี้การแจ้งจะแจ้งด้วยวาจาก่อนก็ได้ แต่ถ้าพนักงานบริษัทตัวแทนเรือไม่มาทำการสำรวจให้แจ้งเป็นหนังสือตามแบบใบแจ้งให้มาสำรวจสินค้า หรือของที่ชำรุด [ทกท. ๐๑.๐๐.๐๑(๑๓)/แบบ ผร.๑] โดยให้พนักงานบริษัทตัวแทนเรือลงนามรับไว้ในสำเนาข้อ๘ ในกรณีที่ไม่สามารถทำการสำรวจสินค้าชำรุดในทันทีทันใดได้ให้พนักงานผู้ทำหน้าที่สำรวจสินค้าทำการชั่งน้ำหนักหีบห่อไว้และนำเข้าเก็บในห้องเก็บสินค้าชำรุด หรือบริเวณที่หัวหน้าแผนกกำหนดเป็นการเฉพาะโดยแยกต่างหากจากสินค้าดีเพื่อทำการสำรวจในโอกาสแรก ทั้งนี้ ให้ยกเว้นสินค้าบางประเภทโดยให้อยู่ในดุลยพินิจของหัวหน้าแผนกข้อ๙ ให้พนักงานผู้ทำหน้าที่สำรวจสินค้าทำการเปิดหีบห่อสินค้าชำรุดต่อหน้าพนักงานบริษัทตัวแทนเรือและเจ้าหน้าที่ศุลกากรโดยจัดทำบันทึกความเสียหายลงในแบบร่างการสำรวจสินค้าชำรุดที่ขนถ่ายจากเรือ/เปิดจากตู้สินค้า[ทกท. ๐๑.๐๐.๐๑ (๑๔)/แบบ ผร.๒]พร้อมลงนามรับรองกันทั้งฝ่ายโรงพักสินค้าหรือคลังสินค้ากับฝ่ายพนักงานบริษัทตัวแทนเรือและเจ้าหน้าที่ศุลกากรจากนั้นมอบสำเนาให้ฝ่ายละหนึ่งฉบับ เพื่อเก็บไว้เป็นหลักฐานและหากมีข้อความผิดพลาด ให้ขีดฆ่าแล้วลงนามกำกับไว้โดยห้ามมิให้ลบออกข้อ๑๐ สินค้าประเภทรถยนต์ให้ทำการสำรวจรายละเอียดของรถยนต์ลงในแบบสำรวจสินค้ารถยนต์ (TALLY SHEET FOR UNPACKED MOTOR CAR & TRUCK) [ทกท. ๐๑.๐๐.๐๑ (๑๖)]ข้อ๑๑ เมื่อทำการสำรวจสินค้าชำรุดเสร็จไปครั้งหนึ่งๆ แล้ว ให้พนักงานผู้ทำหน้าที่สำรวจสินค้าจัดพิมพ์แบบรายการสินค้าชำรุด [ทกท.๐๑.๐๐.๐๑ (๑๕)/แบบ ผร.๓] โดยใช้รายละเอียดจากแบบร่างการสำรวจสินค้าชำรุดที่ขนถ่ายจากเรือ/เปิดจากตู้สินค้า[ทกท. ๐๑.๐๐.๐๑ (๑๔)/แบบ ผร.๒] ตามข้อ ๙ หรือแบบสำรวจสินค้ารถยนต์ (TALLY SHEET FOR UNPACKED MOTOR CAR & TRUCK) [ทกท. ๐๑.๐๐.๐๑ (๑๖)] ตามข้อ ๑๐แล้วรีบส่งให้พนักงานบริษัทตัวแทนเรือตรวจสอบลงนามรับรองโดยเร็วข้อ๑๒ ให้พนักงานผู้ทำหน้าที่สำรวจสินค้าเป็นผู้ดำเนินการจัดพิมพ์แบบรายการสำรวจสินค้า(SURVEY NOTE) [ทกท. ๐๑.๐๐.๐๑ (๑๗)]เพื่อมอบให้แก่เจ้าของสินค้า หรือตัวแทนต่อไปหมวด ๒กรณีสินค้าที่ขนถ่ายจากเรือหรือขนถ่ายจากตู้สินค้าซึ่งได้รับมอบไว้แล้วเกิดชำรุดในภายหลัง ข้อ๑๓ ให้หัวหน้าแผนกที่เกี่ยวข้องกับสินค้าชำรุดรายงานเหตุการณ์ที่เกิดขึ้นต่อผู้บังคับบัญชาทราบในโอกาสแรกที่จะทำได้และให้เก็บรักษาสินค้าชำรุดดังกล่าวในที่ปลอดภัยข้อ๑๔ ให้พนักงานผู้ทำหน้าที่สำรวจสินค้าแจ้งต่อเจ้าของสินค้าหรือตัวแทนเจ้าของสินค้าที่ชำรุดเพื่อมาทำการสำรวจสินค้าที่ชำรุดเสียหายโดยเร็วและต้องแจ้งให้เจ้าหน้าที่ศุลกากรทราบก่อนทำการสำรวจข้อ๑๕ ภายใต้บังคับข้อ ๑๔ให้พนักงานผู้ทำหน้าที่สำรวจสินค้าซึ่งได้รับมอบหมายของหน่วยงานที่เกิดความเสียหายผู้แทนกองกฎหมายและผู้เกี่ยวข้อง ร่วมกันทำการสำรวจสินค้าชำรุดนั้นโดยละเอียดโดยใช้แบบรายการสำรวจสินค้า/ตู้สินค้าชำรุด [ทกท. ๐๑.๐๐.๐๑ (๑๘)/แบบสำรวจ ๑] บันทึกไว้เป็นหลักฐานและร่วมกันลงนามในแบบรายการสำรวจสินค้า/ตู้สินค้าชำรุดก่อนให้หัวหน้าหน่วยงานหรือผู้ได้รับมอบหมายลงนามพร้อมทั้งจัดทำรายงานเสนอคณะกรรมการสอบข้อเท็จจริงและพิจารณาค่าเสียหายกรณีสินค้าหรือตู้สินค้าที่การท่าเรือแห่งประเทศไทยรับมอบและเก็บรักษาไว้เกิดชำรุดเสียหายหรือสูญหาย เพื่อพิจารณาข้อ๑๖ ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบและมีอำนาจในการออกคำสั่ง ประกาศ หรือหลักปฏิบัติรวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดประกาศ ณ วันที่ ๑๙พฤษภาคม พ.ศ. ๒๕๖๐เรือเอก สุทธินันท์หัตถวงษ์ผู้อำนวยการการท่าเรือแห่งประเทศไทย[เอกสารแนบท้าย]๑. การท่าเรือแห่งประเทศไทย PORT AUTHORITY OF THAILAND แบบรายการสำรวจสินค้า/ตู้สินค้าชำรุด DAMAGED CARGO & CONTAINER SURVEY NOTE (ทกท. ๐๑.๐๐.๐๑ (๑๘) แบบสำรวจ ๑)๒. ใบแจ้งให้มาสำรวจสินค้าหรือของที่ชำรุดRequest of survey of damaged cargo (ทกท. ๐๑.๐๐.๐๑ (๑๓) แบบ ผร. ๑)๓. การท่าเรือแห่งประเทศไทย แบบ PORT AUTHORITY OF THAILAND ร่างการสำรวจสินค้าชำรุดที่ขนจากเรือ/เปิดจากตู้สินค้า DRAFT OF SURVEY OF DAMAGED CARGO LIST (ทกท. ๐๑.๐๐.๐๑ (๑๔) แบบ ผร. ๒)๔. การท่าเรือแห่งประเทศไทย PORT AUTHORITY OF THAILAND รายการสินค้าชำรุด DAMAGED CARGO LIST (ทกท. ๐๑.๐๐.๐๑ (๑๕) แบบ ผร. ๓)๕. PORT AUTHORITY OF THAILAND TALLY SHEET FOR UNPACKED MOTOR CAR & TRUCK (ทกท. ๐๑.๐๐.๐๑ (๑๖))๖. การท่าเรือแห่งประเทศไทย PORT AUTHORITY OF THAILAND รายการสำรวจสินค้า (SURVEY NOTE) (ทกท. ๐๑.๐๐.๐๑ (๑๗))(ดูข้อมูลจากภาพกฎหมาย)ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๙ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๕๑ ง/หน้า ๑/๖ กรกฎาคม ๒๕๖๐